
1․ ՀՀ տարածքային կառավարման և ենթակառուցվածքների նախարարություն
	23.02.2026թ


	
	 ԴԽ//6274-2026

	1. Նախագծում ներկայացված անշարժ գույքի նկատմամբ իրավունքների պետական գրանցման N 26062020-01-0265 վկայականով գրանցված է 281.4 քառ․ մետր մակերեսով շվաքարան, իսկ նախագծում նշված է  26.4 քառ․ մետր մակերեսով շվաքարանից մեկ ավտոկայանատեղ, որի հատակագիծը ներկայացված չէ,
2. «Բաժնետիրական ընկերությունների մասին» Հայաստանի Հանրապետության օրենքի 36-րդ հոդվածի 5-րդ մասի համաձայն՝ Կանոնադրական կապիտալի նվազեցման հետ կապված կանոնադրության փոփոխությունների գրանցումը կատարվում է այդ փոփոխությունների մասին որոշումն ընդունելուց 60 օրը լրանալուց հետո և սույն հոդվածի 4-րդ կետին համապատասխան` պարտատերերի բոլոր առաջացած պահանջների բավարարման դեպքում: Հաշվի առնելով վերոգրյալը՝ առաջարկում ենք նախագծի 4-րդ կետի 1-ին ենթակետի կատարման ժամկետը վերանայել՝ սահմանելով առնվազն  3 ամիս։
	Ընդունվել է՝ հատակագիծը ներկայացվում է։






Ընդունվել է։



	

	
2․ ՀՀ ֆինանսների նախարարություն
	04.03.2026թ

	
	01/9-2/4223-2026

	1.  Քաղաքացիական օրենսգրքի 172-րդ հոդվածի համաձայն գույքի նկատմամբ սեփականության իրավունքը կարող է փոխանցվել փոխանակության, նվիրատվության պայմանագրի կամ գույքի օտարման այլ գործարքի (օր.՝ առուվաճառք, ներդրում կանոնադրական կապիտալում) հիման վրա: Հաշվի առնելով վերոգրյալը և այն, որ Ընկերությանը սեփականության իրավունքով գույք չի կարող ամրացվել՝ առաջարկում ենք քննարկել խնդրո առարկա հանդիսացող գույքն Ընկերությանը վերոնշյալ որևէ եղանակով օտարելու տարբերակը (օրինակ, ներդրում կանոնադրական կապիտալում)։
2.  Նախագծի հիմնավորմամբ հստակեցված չէ, թե արդյոք Նախագծի ընդունումը հետագայում բացասական չի ազդելու «Ստանդարտացման և չափագիտության ազգային մարմին» ՓԲԸ-ի գործունեության վրա և այլ տարածքով փոխարինելու անհրաժեշտություն չի առաջանալու։ 
Միևնույն ժամանակ, հայտնում ենք, որ անհրաժեշտ է նկատի ունենալ, որ Նախագծով սահմանված վերոնշյալ գույքի սեփականության իրավունքը պետությանը փոխանցվելուց առաջացող ավելացված արժեքի հարկի և շահութահարկի վճարումը պետք է իրականացվի «Հայաստանի Հանրապետության 2026 թվականի պետական բյուջեի մասին» ՀՀ օրենքի 7-րդ հոդվածի 10-րդ մասով սահմանված կարգով։
	Ընդունվել է։














Ընդունվել է։



	
3․ «Ստանդարտացման և չափագիտության ազգային մարմին» ՓԲԸ
	17.04.2026թ

	
	ՍՉԱՄ- 547

	        «Ստանդարտացման և չափագիտության ազգային մարմին» փակ բաժնետիրական ընկերության կանոնադրական կապիտալը նվազեցնելու, անշարժ գույք ամրացնելու և անհատույց օգտագործման իրավունքով անշարժ գույք հանձնելու մասին» Հայաստանի Հանրապետության կառավարության որոշման նախագծի վերաբերյալ «Ստանդարտացման և չափագիտության ազգային մարմին» փակ բաժնետիրական ընկերությունը առարկություն չունի։
	Ընդունվել է։



	
4․ ՀՀ վարչապետի աշխատակազմ
	30.04.2026թ

	
	02/16.32/14696-2026

	        Ներկայացված նախագծի 4-րդ կետով նախատեսված՝ ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին և «Հայաստանի արտահանման ապահովագրական գործակալություն» ապահովագրական ՓԲԸ-ին համապատասխանաբար ամրացնելու և անհատույց օգտագործման իրավունքով հանձնելու վերաբերյալ դրույթները ամրագրելու համար նախագծի նախաբանում անհրաժեշտ է հղում կատարել համապատասխան լիազորող նորմին: 
	Միևնույն ժամանակ հարկ է նկատել, որ պետական սեփականություն հանդիսացող գույքի անհատույց օգտագործման վերաբերյալ իրավահարաբերությունները անհրաժեշտ է դիտարկել «Պետական գույքի կառավարման մասին» ՀՀ օրենքի և վերաբերելի կարգի շրջանակում:
	Ընդունվել է։




	
5․ Կադաստրի կոմիտե
	15.06.2026թ


	
	 ՍԹ/12332-2026

	       Առաջարկում ենք Նախագծի 6-րդ կետում «ժամկետում» բառից հետո առկա «ընկերության» բառը փոխարինել ««Հայաստանի արտահանման ապահովագրական գործակալություն» ապահովագրական փակ բաժնետիրական ընկերության» բառերով՝ հաշվի առնելով այն հանգամանքը, որ Նախագծի 1-ին կետում նշված անշարժ գույքը, Նախագծի 4-րդ կետի համաձայն, անհատույց օգտագործման իրավունքով տրամադրվում է «Հայաստանի արտահանման ապահովագրական գործակալություն» ապահովագրական փակ բաժնետիրական ընկերությանը։
      Նախագծին կից ներկայացված  հատակագծի համաձայն՝ Նախագծի 1-ին կետում նշված անշարժ գույքի 8-րդ հարկի մակերեսը կազմում է 444 քմ, մինչդեռ 
Նախագծի 1-ին կետում տվյալ տարածքի մակերեսի չափը նշված է 434 քմ: Բացի այդ, Նախագծի 1-ին կետի համաձայն, շվաքարանից առանձնացվող ավտոկայանատեղիի մակերեսը 26.4 քմ է, մինչդեռ Նախագծին կից ներկայացված շվաքարանի տարածքի բաժանման հատակագծի համաձայն՝ տվյալ մակերեսով հատված առկա չէ։ 
      Հաշվի առնելով վերոգրյալը՝ առաջարկում ենք ճշգրտել 8-րդ հարկի և շվաքարանից առանձնացվող ավտոկայանատեղիի մակերեսները և հատակագծերում առանձնացնել (շտրիխապատել) քննարկվող տարածքները:
	Ընդունվել է։















Ներկայացվում է ուղղված տարբերակները։









	



